গঙ্গাসাগর মেলায় অগ্নিকাণ্ডের ঘটনা, ভস্মীভূত একাধিক ছাউনি

ওয়েব ডেস্ক: মকর সংক্রান্তির (Makar Sankranti) পুণ্যস্নানের আগেই বিপত্তি। গঙ্গাসাগর সাগরমেলার (Gangasagar Mela) শুরুতেই ভয়াবহ অগ্নিকাণ্ডের ঘটনা ঘটল গঙ্গাসাগরে (Gangasagar Mela Fire)। শুক্রবার ভোররাতে মেলার ২ নম্বর স্নানঘাট এলাকায় মেলার জন্য তৈরি একাধিক অস্থায়ী ছাউনিতে আগুন লাগে। মুহূর্তের মধ্যেই সেই আগুন পাশের ছাউনিগুলিতে ছড়িয়ে পড়ে। আগুনে ব্যাপকভাবে ক্ষতিগ্রস্ত হয়েছে পুলিশ, তথ্য ও সংস্কৃতি দফতর, সংবাদমাধ্যম এবং বজরং পরিষদের একাধিক অস্থায়ী শিবির। আগুন দেখতে পেয়ে প্রথমে স্থানীয় মানুষজনই নেভানোর কাজে হাত লাগান। তবে অস্থায়ী ছাউনিগুলি সহজ দাহ্য হওয়ায় আগুন দ্রুত নিয়ন্ত্রণের বাইরে চলে যায়। খবর পেয়ে দমকলের দুটি ইঞ্জিন ও পাঁচটি ফায়ার ফাইটিং বাইক ঘটনাস্থলে পৌঁছে দীর্ঘ চেষ্টায় আগুন নিয়ন্ত্রণে আনে। অগ্নিকাণ্ডের জেরে এলাকায় চাঞ্চল্য ছড়ায়।

মকর সংক্রান্তির পুণ্যস্নানের জন্যই প্রতি বছর ভিড় বাড়ে এই সাগরমেলায়।এবারও সাধারণ মানুষের আনাগোনা বাড়ছে। সেই মকরস্নানের আগেই এই অগ্নিকাণ্ড ঘটে গেল।পূণ্যার্থীদের জন্য একাধিক ছাউনি তৈরি করা হয়েছে সাগরদ্বীপে। সেই ছাউনিতেই আগুন লেগে গিয়েছে। দাউদাউ করে জ্বলতে থাকে ছাউনিগুলি। শুধু তাই নয়, ভিতর থেকে বিস্ফোরণের শব্দও আসতে থাকে।স্থানীয় বাসিন্দারা প্রথমে বালতি করে জল ঢেলে আগুন নেভানোর আপ্রাণ চেষ্টা করেন এবং দ্রুত খবর দেওয়া হয় দমকল ও পুলিশ প্রশাসনকে। খবর পেয়েই ঘটনাস্থলে পৌঁছায় দমকলের একাধিক ইঞ্জিন। শুরু হয় আগুন নেভানোর কাজ।স্থানীয় বাসিন্দারা প্রথমে বালতি করে জল ঢেলে আগুন নেভানোর আপ্রাণ চেষ্টা করেন এবং দ্রুত খবর দেওয়া হয় দমকল ও পুলিশ প্রশাসনকে।

আরও পড়ুন: উইকেন্ডে গায়েব হবে শীত? জেনে নিন আবহাওয়ার মেগা আপডেট

খবর পেয়েই ঘটনাস্থলে পৌঁছায় দমকলের একাধিক ইঞ্জিন। শুরু হয় আগুন নেভানোর কাজ। বর্তমানে গোটা এলাকা পুলিশ ঘিরে রেখেছে। ঘটনাস্থলে পৌঁছান সাগরের বিডিও কানাইয়াকুমার রায় সহ প্রশাসনের পদস্থ আধিকারিকরা। উল্লেখ্য, গতকালই আনুষ্ঠানিকভাবে সাগরমেলার উদ্বোধন হয়েছে।তবে ঘটনায় কোনও হতাহতের খবর পাওয়া যায়নি। প্রাথমিক ভাবে অনুমান করা হচ্,ছে শর্ট সার্কিট অথবা রান্নার উনুন থেকে এই বিপত্তি ঘটতে পারে।